b'\n_START_ARTICLE_\nJaguar\n_START_SECTION_\n\xc5\xbdivljenjsko okolje\n_START_PARAGRAPH_\n\xc5\xbdivi v razli\xc4\x8dnih \xc5\xbeivljenjskih okoljih, od pragozda, grmi\xc4\x8daste pokrajine, trsti\xc4\x8dja pa vse do obalnih gozdov. Najdemo ga tudi v odprti pokrajini, v kolikor mu trava in skale nudijo dovolj zavetja pri lovu.\n_START_SECTION_\nIzvor imena jaguar\n_START_PARAGRAPH_\nIzvor imena jaguar ni pojasnjen. Neki viri predlagajo izposoditev imena od Ju\xc5\xbeno Ameri\xc5\xa1kega Tupijskega jezika v angle\xc5\xa1\xc4\x8dino preko portugal\xc5\xa1\xc4\x8dine. V tupijskem jeziku je pravo ime te vrste jaguara, ki naj bi po teoriji pomenilo mesojedo \xc5\xbeival. V sorodnem gvaranskem jeziku se jaguarete prevaja v `resni\xc4\x8dno stra\xc5\xa1na zver\xc2\xb4, `s pasjim telesom\xc2\xb4, `stra\xc5\xa1en pes\xc2\xb4. V zgodnjih etimolo\xc5\xa1kih poro\xc4\x8dilih jaguara pomeni `zver, ki svoj plen ubije z enim samim ugrizom\xc2\xb4 in ta prevod vztraja pri ve\xc4\x8d virih. Kakorkoli ta prevod je bil spoznan za napa\xc4\x8dnega. V mnogih srednjih in ju\xc5\xbenih ameri\xc5\xa1kih dr\xc5\xbeavah se ime ma\xc4\x8dke nana\xc5\xa1a na el tigre (tiger). Domnevamo, da prvi del znanstvenega poimenovanja panthera onca izvira iz gr\xc5\xa1kega pan- (vsi) in -ther (zver), vendar bi to lahko bilo le poimenovanje ljudi. \xc4\x8ceprav je v angle\xc5\xa1\xc4\x8dino pri\xc5\xa1lo preko klasi\xc4\x8dnih jezikov, ima panthera poreklo verjetno iz vzhodne Azije in pomeni `rumenkasta \xc5\xbeival\xc2\xb4. Z onca naj bi bila ozna\xc4\x8dena bodica ali kavelj, kar se nana\xc5\xa1a na \xc5\xbeivalske mo\xc4\x8dne kremplje, vendar je najverjetnej\xc5\xa1a etimologija, da se je prilagodila na trenutno portugalsko ime \xc5\xbeivali, on\xc3\xa7a (on-sa).\n_START_SECTION_\nTelesne zna\xc4\x8dilnosti\n_START_PARAGRAPH_\nJe masivnej\xc5\xa1i od leoparda, ima kraj\xc5\xa1i rep, \xc4\x8dokato telo in ve\xc4\x8dje pege z dodatno notranjo liso. Velik je od 68 do 76\xc2\xa0cm, dolg od 112 do 185\xc2\xa0cm. Rep meri od 45 do 75\xc2\xa0cm. Tehta lahko od 57 do 113\xc2\xa0kg. Samice so v povpre\xc4\x8dju za 20\xc2\xa0% manj\xc5\xa1e od samcev. Jaguar je edini izmed velikih ma\xc4\x8dk, ki ne more rjoveti._NEWLINE_Ko\xc5\xbeuh je navadno rumenkasto rjav, lahko pa je skoraj bele do skoraj \xc4\x8drne barve. Na trebuhu so nepravilno razporejene temne rozete. Zadnje del repa je pasast. Na spodnji \xc4\x8deljusti ima \xc4\x8drn made\xc5\xbe. Gornja stran uhlja je \xc4\x8drna.\n_START_SECTION_\nNa\xc4\x8din \xc5\xbeivljenja\n_START_PARAGRAPH_\nOdrasli jaguarji so, razen v \xc4\x8dasu parjenja, ko sta samec in samica kratek \xc4\x8das skupaj, samotarji. Samica je breja od 93 do 110 dni. Skoti 1-4 gole in slepe mladi\xc4\x8de, ki ostanejo praviloma prvi dve leti pri materi, potem pa si poi\xc5\xa1\xc4\x8dejo svoj teritorij in zato zapustijo dru\xc5\xbeino. Lov in hranjenje_NEWLINE_Kot vse ma\xc4\x8dke je tudi jaguar mesojedec - hrani se le na mesu. Je prilo\xc5\xbenostni lovec, kar pomeni, da lovi ko se mu pojavi prilo\xc5\xbenost za to. Najraje lovi velik plen, kot so jelen, tapir, pes, ter celo anakonde in kajmane. Ma\xc4\x8dka pa bo jedla tudi manj\xc5\xa1i plen kot so \xc5\xbeabe, ptice, ribe, opice, \xc5\xbeelve in kapibare._NEWLINE_Jaguar svojo \xc5\xbertev ugrizne globoko v grlo in jih zadu\xc5\xa1i; ta tehnika je zna\xc4\x8dilna za vse predstavnike skupine panthera. \xc5\xa0e raje pa ima metodo za ubijanje, ki je unikatna med ma\xc4\x8dkami: \xc5\xbertev ugrizne naravnost skozi temensko kost na lobanji med u\xc5\xa1esi s svojimi podo\xc4\x8dniki.\n_START_SECTION_\nPosebnosti\n_START_PARAGRAPH_\nPodobno kot pri leopardu se tudi med jaguarji ob\xc4\x8dasno pojavijo tako imenovani \xc4\x8drni panterji, ki imajo navidez povsem \xc4\x8drn ko\xc5\xbeuh. V son\xc4\x8dnem vremenu se opazijo svetlej\xc5\xa1e rozete, z eno ali ve\xc4\x8d pik v notranjosti, ki so zna\xc4\x8dilne za jaguarja.'